Klimaguiden - Anders Nolting Magelund - Bog\nSikkerhed er utrolig vigtig, når man handler online, og vi prioriterer selvfølgelig sikkerheden højt. Vores betalingsløsning er godkendt af NETS, hvilket er din garanti for sikkerheden bag din betaling på Internettet. Derfor er handel og betaling online helt sikkert hos Gucca.\nDer er ingen begrænsninger i din returret. Vi yder 30 dages fuld returret på alle varer. Det medfører ganske enkelt, at hvis du af en eller anden årsag alligevel ikke måtte ønske din vare, så kan du uden dårlig samvittighed sende den uønskede vare retur til os, og så sender vi pengene retur til dig. Du er selvfølgelig altid velkommen til at tage kontakt til os, hvis du har spørgsmål, inden du sender en vare tilbage.\nVi har den klare holdning, at det er vigtigt, at du får din vare tilsendt hurtigt og sikkert. Vi bestræber os på, at du modtager forsendelsen indenfor 1-2 hverdage, såfremt varen er på lager. Bemærk, at du altid kan få den præcise lagerstatus på hvert enkelt produkt. Er du i tvivl om lagerstatus eller leveringstid, så anbefaler vi, at du ringer eller sender en e-mail til os.\nNår du handler hos Gucca, har du mulighed for at vælge mellem mange forskellige muligheder for betaling. Her kan du altid vælge netop den mulighed, der passer bedst til dig. Sikkerheden er den samme, uanset hvilken betalingsmulighed du benytter. Klik på det efterfølgende link, for at få de betalingsmuligheder der er tilgængelige. Husk på, at kreditkort har den fordel, at det først er på dagen hvor vi afsender din vare, at pengene hæves fra din bankkonto.\nStøder du på problemer med dit besøg på Gucca.dk, eller har du spørgsmål, sidder vi ved telefonen eller på e-mail parat til at assistere dig. Du kan ringe eller sende e-mail til os imellem klokken 10-15 på hverdage, og vi tager imod din henvendelse med godt humør og et smil.\nKøber du hos os, har du mulighed for at følge ordren hele vejen, fra den forlader vores adresse, og til du modtager den. Efter gennemførsel af købet kan du gå ind på din egen personlige ordreside. På ordresiden kan du følge med i, hvornår vi sender din forsendelse. I samme øjeblik varen er på vej, modtager du leveringsinformation herom via mail.\nproduct_stock_yes product_offer_no product_preorder_no\tproduct_buyable_yes product_group_bog path__forside path__bøger path__samfundoghistorie path__andersnoltingmagelund path__annafengerschefte path__klimakrisen path__klimaguiden\n139,95 krDen Store Klimabog - Bog


Koda INDEFRA: Bestyrelsesformanden om Kodas nye kulturstrategi\n“Vi har et stort ansvar for, hvordan de kulturelle midler får størst effekt”\nKodas nye kulturstrategi skal sikre en mere fokuseret udnyttelse af de 70 millioner kroner, der hvert år investeres i dansk musik via Kodas kulturelle midler. “Vi har et meget stort ansvar for, hvordan de her penge får størst mulig effekt,” siger bestyrelsesformand i Koda, Niels Rønsholdt.\nKoda investerer hvert år mange millioner kroner i udviklingen af dansk musik. Sidste år i alt 70 millioner kroner svarende til cirka 10 procent af Kodas nettoindtjening.\nDe kulturelle midler, som de kaldes, er i mange år blevet uddelt via støttepuljer og legater hos de enkelte komponistforeninger DJBFA, DPA, DKF og Musikforlæggerne.\nMen sidste år besluttede Koda, at det var på tide at give hele støttesystemet en overhaling. De knap 30 støttepuljer og legater, der udgør broderparten af de kulturelle midler, blev samlet ét sted under det nye navn Koda Kultur, mens selve ansøgningsprocessen blev strømlinet med en ny samlet ansøgningsportal på www.kultur.koda.dk.\nStørst mulig effekt\nMålet er at give medlemmerne et bedre overblik over de forskellige støttemuligheder og samtidig lette selve ansøgningsprocessen.\nMen der er også en anden målsætning. Og det er at Koda bliver endnu skarpere på, hvordan de kulturelle midler udnyttes bedst muligt og til størst gavn for det skabende musikliv i Danmark. Hvor vil vi gerne sætte ind? Hvad er vigtigt at støtte? Hvordan får pengene størst mulig effekt?\nDerfor vedtog Kodas bestyrelse i december 2019 for første gang en samlet kulturstrategi, der udstikker den overordnede retning for anvendelsen af de kulturelle midler frem til 2022.\nSom bestyrelsesformand i Koda har Niels Rønsholdt haft en central rolle i udformningen af den nye strategi, der er formuleret af Koda i tæt samarbejde med de tre komponistforeninger og Musikforlæggerne, som alle har faste pladser i Kodas bestyrelse.\nUdover en overordnet vision, om at Koda Kultur skal udvikle musikken og stimulere “til et stærkt musikliv på højeste niveau”, indeholder den nye kulturstrategi fire særlige fokuspunkter - henholdsvis mangfoldighed, fremtidens musikbrugere og skabere, talent og elite samt eksport og udveksling.\nLæs hele Kodas kulturstrategi\nEt stærkt og mangfoldigt musikliv\nDe kulturelle midler er opstået gennem kollektivt bidrag. Det vil sige, at alle, der får sine rettigheder varetaget gennem Koda, afleverer en lille del af deres indtægt til de kulturelle midler, som så geninvesteres i dansk musikliv.\nBehov for et mangfoldigt musikliv\n“Derfor har vi også et meget stort ansvar for, hvordan de her penge får størst mulig effekt,” understreger Niels Rønsholdt.\n“Det er ekstremt vigtigt, at det danske musikliv ikke ensrettes via en kommercielt the-winner-takes-it-all-struktur. Så får vi en meget ensrettet musikkultur. Det er ikke det, vi har behov for. Det, der er behov for, er et stærkt og mangespektret, mangfoldigt musikliv, som er vildtvoksende, hvor der opstår alt muligt fantastisk steder, hvor man ikke havde forventet det eller set det før.”\nI vores nye interviewserie ’Koda indefra’ giver vi mikrofonen til nogle af dem i Koda, der ved mest om, hvad der foregår i rettighedsbranchen, og hvad det er, der driver Kodas forretning frem.\nDenne gang taler vi med Kodas bestyrelsesformand, Niels Rønsholdt, i anledning af lanceringen af Kodas nye kulturstrategi. Her fortæller han blandt om, hvorfor Koda har et meget stort ansvar for, at de kulturelle midler får størst mulig effekt.\nFoto: Lars Svankjær.\nKulturstrategien kommer i praksis til at blive udmøntet på tværs af Koda, de tre komponistforeninger samt Musikforlæggerne. Tidligere var det sådan, at de enkelte foreninger selv besluttede, hvordan deres andel af de kulturelle midler skulle bruges. Med den nye kulturstrategi har alle forpligtet sig på et fælles udgangspunkt for brugen af de kulturelle midler.\n“Mit ønske er, at der opstår et fællesskab på tværs af foreningerne omkring de kulturelle midler. At vi trækker på samme hamle omkring den her indsats for at ændre nogle steder, hvor der helt tydeligt er noget i vejen. Det gælder blandt andet kønsbalancen, hvor der er et stort problem på tværs af alle genrer i Danmark. Det gælder børn og unge, hvor der har været en musikundervisning, som i årtier har lidt. At vi trækker fælles på nogle af de her områder, der virkelig trænger til en strategisk indsats”, siger Niels Rønsholdt.\nSkal styrke legitimiteten\nSelvom de op mod 30 puljer i hele Kodas støttesystem nu er blevet samlet på én stor ansøgningsportal under Koda Kultur, vil de forskellige puljer stadig blive behandlet ude i de enkelte foreninger. Naturligvis med kulturstrategien som fælles udgangspunkt. Og det er der en god grund til:\n“Jo tættere uddelingerne kommer på de faglige miljøer, jo mere kompetent bliver de uddelt. På den måde bibeholder vi et meget bredt felt af faglige kompetencer til at vurdere ansøgningerne og udføre de mere strategiske indsatser og kulturpolitiske arbejde, som også er en vigtig del af det her. Det kunne være i form af camps, debatter, høringer osv. Den struktur bliver der ikke lavet om på,” siger Niels Rønsholdt.\nPå den måde sikrer vi de kulturelle midler i fremtiden\nUdover de konkrete fokuspunkter er et af målene med den nye kulturstrategi også at skabe mere synlighed omkring de kulturelle midler og den forskel, de gør for dansk musikliv.\n“Det er enormt vigtigt, at vi sikrer, at vi allesammen kollektivt har lyst til også fremover at bidrage til den her investering i fremtidens musikliv. At vi har et samlet fokuspunkt. At vi faktisk kan følge op på det og se effekten af indsatsen. På den måde styrker vi legitimiteten af de kulturelle midler og sikrer dem også i fremtiden,” siger Niels Rønsholdt.\nMed interviewserien sætter vi fokus på emner og sider af Kodas arbejde, som vi synes, er vigtige, at vores medlemmer kender til. Andre emner tager vi op, fordi vi oplever, at der er nogle temaer og spørgsmål, der går igen i de mange mails og opkald, vi hver dag modtager fra vores medlemmer. Endelig skriver vi også gerne på opfordring. Så er der noget, du godt kunne tænke dig, at vi stillede skarpt på, og som du tænker vil være relevant for flere, hører vi meget gerne fra dig.\nKontakt os på info@koda.dk


Vinkel Alle 1 - 9000 Aalborg - Kontor til leje på 440 kvm2 - Se mere info på Ejendomstorvet.dk\nVinkel Alle 1, 9000 Aalborg\nSagsnummer: 91205745Type : Kontor\nAttraktivt lejemål i herskabelig ejendom med gode parkeringsforhold\nPatriciervilla indrettet som kontor udbydes nu til leje. Kontoret er beliggende i Hasseris, i et roligt villakvarter, dog tager det ikke lang tid at komme ind til Aalborg centrum.\nEjendommen er både indvendigt og udvendigt udført i en flot herskabelig stil. Lejemålet er i alt 440 m², hvor af det fordeler sig med 160 m² i stueplan samt kælder og 120 m² på 1 salen. Stueplan er indrettet med entre, hall, mødelokale, tekøkken, kopirum, toilet og 3 kontorer. På 1 salen er der repos, mødelokale, 2 kontorer, altan, opholdsrum og toilet. Kælderen er indrettet med et større køkken, frokoststue, 2 depotrum og 2 arkiver.\nUdvendigt har ejendommen i alt ca. 10 parkeringspladser og en mindre garage på ca. 30 m². På siden af garagen er der en lille hyggelig gårdsplads, hvorfra der også er en dør, der fører ind til lejemålet.\nEjendommen er en flot velholdt patriciervilla fra år 1907 med en flot hvid-pudset facade samt småsprossede vinduer. Derudover har ejendommen et pænt og velholdt rødt teglstenstag og pæne københavnerkviste beklædt med kobber.


Servicetekniker søges til international virksomhed\nGrejs, Vejle N\nTlf: +45 75 84 08 80\nHar du ambitioner om at arbejde med avancerede maskiner i en hverdag, der er præget af høj grad af selvstændighed? Værdsætter du et job, hvor der bliver investeret i dig som medarbejder?\nSå er det dig, vi søger til et job som servicetekniker hos MULTIVAC A/S i Vejle.\nMULTIVAC er en af de globalt førende udbydere af pakkemaskiner til industrien. Med reference til servicechefen kommer du til at indgå i et team af 12 serviceteknikere, som varetager installations-, vedligeholdelses- og reparationsopgaver hos virksomhedens danske kunder.\nDin hverdag vil bestå af installationsopgaver på pakkemaskiner og andet udstyr ligesom der også vil være reparationer og vedligeholdelsesopgaver.\nDu har servicebil til rådighed, og du kører ud på opgaverne direkte hjemmefra, hvorfor din bopæl ikke er altafgørende. Du skal forvente op til 20-30 årlige overnatninger i Danmark i forbindelse med serviceopgaver, og der må påregne overnatninger i forbindelse med oplæring på fabrikkerne i Tyskland.\nEt væsentligt succeskriterie vil være at sikre, at opgaverne forløber i henhold til det aftalte, således at opgaverne afsluttes til både kundens og MULTIVACs tilfredshed.\nVi forestiller os, at du har en el-teknisk baggrund som eksempelvis elektriker, industrielektriker eller maskinmester. Du har endvidere erfaring med maskiner og styringssystemer, gerne inden for fødevareindustrien.\nEr imødekommende og serviceminded både over for kunder og kollegaer.\nEr proaktiv og formår også at varetage dine administrative opgaver.\nKan tale/skrive både dansk og engelsk på et rutineret niveau. Kan du begå dig på tysk, vil det være en fordel.\nEt spændende, varierende og teknisk udfordrende job.\nHøj grad af selvstændighed og frihed under ansvar.\nEt job, hvor der er fokus på dig som medarbejder.\nMULTIVAC er blandt verdens førende udbydere af pakkeløsninger til fødevare-, medicinal- og industriprodukter. MULTIVACs produktprogram dækker næsten alle kunders behov for pakkedesign, kapacitet og ressourceeffektivitet og omfatter vakuumpakkemaskiner, traysealere, dybtrækningsmaskiner etiketterings- og kvalitetskontroludstyr samt automatiseringsløsninger. MULTIVAC-Gruppen har ca. 5.500 medarbejdere på verdensplan, hvoraf ca. 1.900 er i hovedsædet i Wolfertschwenden i Sydtyskland. Med mere end 80 datterselskaber er Gruppen repræsenteret på alle kontinenter. Virksomhedens kunder kan drage fordel af knowhow blandt mere end 1.000 salgskonsulenter og serviceteknikere over hele verden, og de sikrer, at alle installerede MULTIVAC-maskiner udnyttes maksimalt.\nMedarbejderne i MULTIVAC er det mest værdifulde aktiv og den vigtigste investering i fremtiden. Derfor er langvarige arbejdsforhold og et godt arbejdsklima grundlaget for individuel motivation. Koncernen fokuserer derfor løbende på uddannelse og videreuddannelse.\nSe mere på: www.multivac.dk


Fællesbrev nr. 115\nEt enkelt provsti havde oplyst 8 menigheder for lidt, og ved et enkelt sogn var der anført en menighed for lidt, så vi kom op på 315 menigheder i dag (mod de 396, der er det officielle tal). D. 29/4 ankom bogen efter en møjsommelig og forsinket rejse til Sumbawanga. Alle fem provstier har fået bøgerne ud, og så er den delt ud til dem, vi har handlet regelmæssigt hos eller vi har haft kontakt med på en eller anden vis - uanset tro eller kirkeretning. Og så har de også fået den på posthuset, telefonselskabet, klinikken, NSSF (National Social Security Fund), osv. Og der er endt nogle stykker på byens bibliotek sammen med en del andre bøger primært fra Soma Biblia. På biblioteket sidder der mange og læser. Hjemlån ikke er muligt. Der er taget godt imod afskedsbogen, og flere har allerede kommenteret noget af det, de har læst i bogen, når vi siden har været forbi. Og en måske ikke helt forventet reaktion: Flere har modtaget bogen som et udtryk for respekt for dem. Selvom bogen handler om LM’s arbejde, så er det deres historie, vi har hjulpet til med at bevare på swahili. Og det gør man af respekt.\nMen vi er privilegeret med de mange muligheder til at sprede evangeliet.\nOg så har Kipapi (leder af Soma Biblia i Iringa) og Anders Solgaard (volontør) været forbi og overnattet en fire dages tid på deres bogtur. Så der er blevet spredt mange Bibler og kristne bøger i området på det sidste. Nu skulle vi så selv helst gerne have udsolgt i bogbutikken inden afrejse, så det kan være, at Peter må nogle ture på markedet for at sælge.\n30/4 var vi til afskedsfest for Peter og Olivia, volontørerne fra Færøerne, der har arbejdet på Bethania. De fik – som skik er – et sæt lokalt syet tøj, og drengene på Bethania fik blandt andet er par fodboldsko hver som afskedsgave. Så det var Peters opgave at tage på brugtmarked et par dage med drengene, da de brugte mærkevaresko er bedre end de nye fra Kina. Og ved afsked gives der gaver, men der ønskes også gaver. Og hvad er rimeligt at ønske sig fra LM/LM’s missionærer? Ja, flere har syntes, at LM’s Landcrusier var da en rimelig afskedsgave… mens andre har bedt om computere, en skrivemaskine, solbatterier, stolaer, præstekjoler, bøger, en vandtønde, osv. osv. Selvom det tager tid at besvare alle disse henvendelser, så er det lidt hurtigere at overstå end alle de ting, der skal afsluttes. Og der er virkelig mange. Engang imellem spørger man sig selv: Hvorfor kan det ikke blot besvares og gøres færdigt første gang? Hvorfor skal man vente og vente og rykke og rykke? Hvorfor skal man bruge en halv dag på at lukke en konto i banken? Osv.\nHvad gør vi, når Anne-Lene ikke kan være tilknyttet Færøerne, hvis vi skal fortsætte i Tanzania, og missionærlejligheden er lejet permanent ud? Vi har købt et lille hus på Nordvest Falster i Vaalse ved landsbyens gadekær – og ikke så langt fra skov og strand. Et lille hus men med plads til mange, mange bøger i en tør kælder. Kim Brandt fra LM i Rå på Lolland, har været vores øjne og fagmand på stedet, mens Peters søstre har været forbi og gjort deres vurderinger. Det er jo ikke lige hver dag, man køber et hus, man kun har set på billeder…. men det var kun sådan, det kunne hænge sammen. Nu skal det renoveres og når vi kommer til Danmark i juli, skal der males, og mange af vores ting på Færøerne skal pakkes i en container og sendes ned. Så det bliver en travl juli og august, inden vi skal begynde møderejse. Huset kan så bruges af andre, når vi ikke er der, og hvis nogle teologistuderende har brug for at trække sig lidt tilbage for at studere, så er der både plads og et større teologisk bibliotek. Velkommen til Østervej 54, Vaalse. Og vi tager gerne en af slagerne fra vores ungdom: Ved landsbyens gadekær, der mødes han og hun…. (Når dagens travle værk er endt).\nPS: Bisper og farveller. Til dem der har lyst til at læse med er vedhæftet en artikel om bispevielsen d. 25/5 2014 i Brødrekirken i Rukwa og en artikel med et ’farvel til Brødrekirken’ overvejelser.


Byggefag på vej mod fællesforbund / Byggefagenes Samvirke\nByggefag på vej mod fællesforbund\n26. apr 2017 | Diverse\nFor at styrke sammenholdet på byggepladserne mellem faglærte og ufaglærte tages der nu initiativ til at samle alle byggefagforeningerne i Kjøbenhavn og Omegn i et fælles forbund.\nDet har været drøftet tidligere mellem de forskellige byggefagforeninger, om ikke det vil være klogt og fornuftigt at samle alle fagene på en byggeplads i et fælles forbund. Den ide har et arbejdsudvalg med udgangspunkt i byggefagene i Kjøbenhavn og Omegn nu barslet med et forslag til.\nNår det ikke er sket tidligere, har det blandt andet sammenhæng med, at der har været stridigheder mellem de faglærte og ufaglærte på pladserne. Det vil det nye forslag forsøge at kommer om ved.\nJord- og betonformand Axel Olsen er optimist denne gang. Han siger:\n- Vi har et godt samarbejde på byggepladserne. Men naturligvis har vi også med mellemrum kontroverser med de faglærte om, hvem der kan udføre forskellige arbejder. Ikke mindst når det er småt med arbejde. Men vi løser det, og vi kan gøre det bedre inden for samme organisation.\nMurerformand Christian Rassow siger:\n- Der kan altid findes noget, vi er uenige om, f.eks. om vi skal være landsdækkende eller lokale. Men det er ikke det, det drejer sig om. Det gælder om at komme igang. Vi skal stå sammen over for byggematadorer og ikke bekrige hinanden.\n- Fælles krav, optræden og handlekraft til at opnå resultater er eneste vej frem, hvis Danmark ikke skal regeres af pengemænd og gullashcbaroner, og socialismen skal sejre i Danmark.\nDenne historie er ikke fra dagens Danmark. Den foregik tilbage i maj 1917. Og var et af de mange forsøg på at samle de faglige kræfter i byggeriet, forsøg som siden førte til dannelsen af Byggefagenes Samvirke.\nHistorien fortælles på Arbejderhistoriefestivalen lørdag den 6. maj i Arbejdermuseet i Rømersgade 22 i København. Det er historiker emeritus Henning Grelle, der har gravet arkiverne igennem og beretter om strid og enighed i byggefagforeningerne i begyndelsen af 1900-tallet. (mbp)\nDet er gratis at deltage i festivalen, der begynder kl. 9. Det mere op programmet - klik her\n28. apr 2017 / Hold 1. maj i byggefagene\n26. apr 2017 / Byggefag på vej mod fællesforbund\n18. nov 2016 / Ny malerkost på formandsposten\n10. feb 2016 / Ny el-formand valgt enstemmigt\n5. jan 2016 / Kampvalg om elektrikerformand i København


Billig Glarmester i Framlev ⇒ Få 3 gratis og uforpligtende tilbud her!\nHar du behov for en kvalificeret glarmester nær Framlev? Så er du havnet på den rette hjemmeside. Her ved os kan du nemlig få tre 110% gratis og uforpligtende tilbud på en glarmester i Framlev Det er faktisk rigtig simpelt at få forskellige tilbud på din opgave.\nHvorfor op til 3 tilbud på glarmester i Framlev?\nDer findes mange gode grunde til at få flere tilbud på glarmester i Framlev.\nDet er for det første fuldstændig gratis at indhente op til flere tilbud. Ud over dette kan du også spare rigtig mange penge, fordi de forskellige glarmestre i Framlev er i svær kamp med hinanden om at vinde din opgave Det fører dermed til en noget bedre pris for opgaven.\nDette kan lade sig gøre, fordi du ikke selv skal tage kontakt til de forskellige gode glarmestre i Framlev for at modtage dine tilbud.\nLigeledes er du garanteret kun at få tilbud fra de bedste glarmestre i Framlev.\nDette giver dig en del goder ved at få tilbud på en billig glarmester i Framlev.\nDu skal som det første besøge vores samarbejdspartners hjemmeside for at beskrive din opgave. Herefter skal du faktisk blot vente på, at du får dine tilbud fra en glarmester i Framlev. Efter dette skal du egentlig blot afvente, at du modtager dine tilbud fra en glarmester i Framlev.\nGlarmester Dallerup Horsens\nGlarmester Hirtshals Hjørring


Magiske Volga. 11 dages enestående flodsejlads ad de store russiske floder. Rejse til RUSLAND med - PDF\nDownload "Magiske Volga. 11 dages enestående flodsejlads ad de store russiske floder. Rejse til RUSLAND med"\n1 11 dages enestående flodsejlads ad de store russiske floder Rejse til RUSLAND med\n3 Magiske Volga 11 dages flodkrydstogt ad de store russiske floder Skt. Petersborg - Mandrogi - Kishi - Goritsy - Jaroslavl - Uglich - Moskva Falder talen på Rusland, er det først og fremmest Moskva og Skt. Petersborg, de fleste tænker på. Og dette omfattende 11-dages flodkrydstogt inkluderer da også adskillige dage i begge af byerne. Men Rusland har også mange andre sider, og det specielle ved denne rejse er, at vi udover at opleve de store klassiske byer også skal opleve den anderledes landlige side af Rusland med de smukke byer langs floderne Svir og Volga, samt Moskva-kanalen. I Skt. Petersborg oplever vi Eremitagen og Dronning Dagmars Grav. På selve flodkrydstogtet får vi udbygget vores viden om Ruslands spændende historie gennem omfattende udflugter i land, samt foredrag om bord. I Moskva besøger vi seværdigheder som Kreml og Den Røde Plads. Så se Skt. Petersborg og dens kanaler. Slap af ved flodbredderne i det russiske sommerland og udforsk byerne Goritsy, Yaroslavl og Uglich. Mød Moskva med Kremls legendariske løgformede kupler. Tag med os til Rusland! DAG BY OVERNATNING KLASSE NÆTTER TRANSPORT 1 Danmark Skt. Petersborg Flodkrydstogtskib *** Mandrogi 5-5 Kizhi 6-6 Goritsy Flodkrydstogtskib *** Jaroslavl 8-8 Uglich 9-11 Moskva Flodkrydstogtskib *** 2 11 Danmark Prisen inkluderer: Flyrejse med SAS København - Skt. Peterborg & Moskva - København. Tilslutningsfly med SAS fra Aalborg og Århus kr. 650,- pr. person. Skal reserveres ved bestilling. Forbehold for pris og plads. 10 nætter i delt kahyt med stort vindue på 3-stjernet flodkrydstogtsskib. Helpension og udflugter i henhold til brochure. Herunder Cirkusforestilling i Det Russiske Statscirkus) Visum til Rusland. Dansk rejseleder, samt lokal engelsktalende guide. Prisen inkluderer ikke: Sygdomsafbestillingsforsikring. Rejseforsikring. Drikkevarer. Drikkepenge om bord (beregn ca. 7,- pr. person pr. nat eller et tilsvarende beløb i Rubler). Tillæg for enekahyt. Andet som ikke er specificeret. TILDMELDING DaGama Travel, Ryesgade København N Tlf: +(45) Web: FORLÆNGELSE/ ÆNDRINGER: Rejsen sælges som en hel pakke og ved ændringer, vil der ikke være mulighed for refundering af de dele af pakken, der ikke benyttes. Individuel hjemrejse kan arrangeres, såfremt der er plads på flyene, og mod et tillæg. Derudover kommer tillæg for evt. ekstra arrangement. SÆSON OG DELTAGERANTAL: Denne rejse gennemføres ved en gruppe på min. 15 deltagere og maks. 39 deltagere. BETALING & GARANTI: Depositum 20%. Restbeløb betales 60 dage før afrejse eller i henhold til bekræfttelse. Medlem af Rejsegarantifonden reg. nr og Danmarks Rejsebureau Forening. AFREJSE september PRIS Per person i delt kahyt Main Dæk Kr ,- Upper Dæk: Kr ,- Boat Dæk : Kr ,- Tillæg per person for enekahyt kr ,- TEMPERATUR & NEDBØR Nedbør (mm) Nattemperatur Nedbør Nedbør (mm) Dagtemperatur JAN FEB MAR APR MAJ JUN JUL AUG SEP OKT NOV DEC Nattemperatur Nedbør Skt. Petersborg 80 Moskva Dagtemperatur JAN FEB MAR APR MAJ JUN JUL AUG SEP OKT NOV DEC Forbehold for trykfejl Tekst opdateret / LPO - Pris beregnet / LPO C C\n4 DAG 1 KØBENHAVN - SKT. PETERSBORG Afrejse fra Danmark - Ankomst til Skt. Petersborg Efter den korte flyvetur fra Kastrup til Skt. Petersborg bliver vi efter indrejseformaliteterne hentet i bus og kørt til flodbredden og går om bord på vores skib. Herefter spiser vi vores første middag om bord og hviler før vi den følgende dag tager hul på Skt. Petersborg. Skt. Petersborg er Ruslands næststørste by med en rig historie, et utal af seværdigheder og en perlerække af smukke bygninger og paladser. Byen blev grundlagt i 1703 under Tsar Peter den Store, og efter i perioder at være blevet kaldt Petrograd og Leningrad har den nu taget sit gamle navn Skt. Petersborg tilbage. Mange russere kalder den simpelthen Piter. Et besøg i denne vidunderlige by kan ikke undgå at give den besøgende minder for livet. Under Den Store Nordiske Krig erobrede Peter den Store et stykke land fra Sverige og lod Peter og Paulfæstningen bygge den første bygning i Skt. Petersborg. Som byen begyndte at vokse, blev en plan for den tegnet af arkitekten Domenico Trezzini, som bestemte, at centrum skulle ligge på Vasilievskij-øen i Neva-flodens delta, omgivet af et netværk af kanaler hvilket senere gav den tilnavnet Nordens Venedig. Da byen var blevet opført, flyttede tsaren hovedstaden fra Moskva til Skt. Petersborg, som var hans yndlingsby. Efter Peter den Stores død flyttede hans søn Peter II hovedstaden tilbage til Moskva men få år senere flyttede Tsarina Anna den igen til Skt. Petersborg, som nu beholdt denne titel de næste 186 år. Den lovende start på byen blev afløst af tumultagtige perioder med krige, brande og revolutioner, alle efterfulgt af perioder med genopbygning. Resultatet blev en af Europas smukkeste byer, og en ferie her er fyldt med vidunderlige seværdigheder. Der er denne inkluderet aftensmad. DAG 2 SKT. PETERSBORG Byrundtur Skt. Petersborgs mest populære attraktioner inkluderer museer, paladser, katedraler, borge og mindesmærker. Vinterpaladset, tsarernes vinterresidens, er nu en del af Eremitage-museet. Besøgende, som er specielt interesserede i russisk historie, kan med fordel besøge landsbyen Pushkin lige uden for byen. Her ligger Katarinas Palads, kendt for sin smukke blå farve, Ravværelset og den fine park. Det er muligt at tilkøbe en udflugt til dette palads. Udflugten bestilles og betales om bord. De største historiske seværdigheder i Skt. Petersborg inkluderer bl.a. sfinx er, som tsaren opkøbte i Theben i Egypten, samt Vor Frelsers Blods Kirke og ikke mindst Dronning Dagmars grav i Peter og Poul-fæstningen, som vi naturligvis besøger på dagens byrundtur. Skt. Petersborgg er omgivet af et netværk af kanaler hvilket har givet den tilnavnet; Nordens Venedig\n5 DAG 3 SKT. PETERSBORG Eremitagen Afsejling mod Moskva Blandt de russiske turistattraktioner betragtes Kreml i Moskva som den mest imponerende, men i Sankt Petersborg findes endnu en attraktion, som er Kremls lige i størrelse og pragt: Eremitage-museet et af verdens mest prominente museer og Ruslands ældste og største kunstmuseum. De 6 massive bygninger rummer ikke færre end ca. 3 mio. kunstgenstande, som repræsenterer et fascinerende udsnit af menneskehedens kultur og historie. Ikke alle genstande er dog udstillet samtidig. Internationalt har Eremitagen grene i Las Vegas, London, Amsterdam samt byen Ferra i Italien. Alle rejser til Sankt Petersborg inkluderer en rundtur i dette museum, der figurerer i Guinness Book of World Records som det sted i verden med den største malerisamling. Eremitagen blev grundlagt af den berømte tsar Peter den Store. Han var ivrig kunstsamler og opkøbte genstande fra hele verden. Han ejede en utroligt stor samling af malerier, og i hans senere år blev mange af disse udstillet på hans slot. Katarina den Store udvidede senere i 1700-tallet samlingen betydeligt. I dag rummer museet kunstgenstande fra hele verden, lige fra Det Gamle Egypten til det 20. århundredes Europa, heriblandt værker af Leonardo da Vinci, Rembrandt, Michelangelo, Monet og Pissaro. I dette museum kan interesserede fordybe sig i de udstillede genstande, men selv gæster, som ikke er specielt kunstinteresserede, kan næppe undgå at blive imponeret af museets storslåede pragt. Den centrale bygning i Eremitagen fungerede som bolig for tsarerne fra midt i 1700-tallet og gik under navnet Vinterpaladset. Det blev opført i ægte barok-stil og ligger smukt ved bredden af Neva-floden. I Vinterpaladset er også udstillet mange imponerende dragter og smykker. Det hvide og grønne palads rummer over 1000 overdådige og elegante værelser og sale, en del af dem åbne for publikum, og der er over 2000 vinduer og 1800 døre. Oprindelig var paladset tiltænkt Peter den Stores datter Elizabeth, som imidlertid døde, inden det var fuldført. Efter gemalens død var det fuldstændig overladt til enken Katarina den Første. Det Russiske Statsmuseum blev grundlagt i 1895 og rummer i dag den største samling af russisk kunst. Dette museum fik doneret en række russiske malerier af Eremitagemuseet, såvel som af Kunstakademiet og en række paladser. I dag er Det Russiske Statsmuseum vokset til anselige dimensioner og er blevet en topattraktion, som man besøger på lige fod med Eremitagen for gennem kunsten at få et grundigt indblik i russisk kultur og historie. Ønsker man et yderligere indblik i kunstens verden i Skt. Petersborg er der rig mulighed for at få det. Fire forskellige lokaliteter i det centrale Skt. Petersborg udstiller værker lånt af Statsmuseet, nemlig Marmor- Den magelige flodrejse giver tid til afslapning og eftertanke mellem besøgene i land.\n6 De imponerende træstruktirer ved Kishi er i dag på UNESCOs liste over Verdenskulturarv De smukke kupler af aspetræ skinner som sølv i solens stråler. paladset, Mikhailovskij-paladset og Benois-bygningen, Sankt Michaels Borg samt Stroganov-paladset. Foretager man en rundtur til disse paladser, kan man samtidig med, at man lærer om russisk kultur og historie gennem kunstværker fra det 19. og 20. århundrede nyde en præsentation af klassisk russisk arkitektur. Hen på eftermiddagen gør vi klar til afsejling og påbegynder hermed vores færd gennem den europæiske del af Rusland mod Moskva. Vi bliver vinket godt afsted af de lokale russere på bredden af Neva-floden og efter vi har passeret byens forstæder skifter landskabet karakter til skove og enge med små landsbyer og fiskerbåde. Efter et par dage med mange indtryk er det tid til at skue lidt ned for tempoet, få sig en drink i baren og lægge sig godt til rette i kahytten for at slumre ind til lyden af skibets stille klukken, mens vi sejler op ad floden. DAG 4 MANDROGI Dagen på egen hånd I dag stævner vi ud på Europas største ferskvandssø Ladoga-søen, hvorefter vi vi påbegynder indsejlingen til floden Svir, der forbinder Ladoga og Onega-søen. Visse steder på floden Svir er så smalle at kun et enkelt skib ad gangen kan passere. Vi foretager et stop ved Mandrogi, der er en nyopført landsby i gammel stil, hvor vi her kan få et indtryk at de gamle håndværkstraditioner og smukt udskårne træhuse. Her kan man i eget tempo besøge de farvestrålende træhuse, få sig en bid brød og en vodka på vodkamuseet samt gå en tur i det naturskønne område inden vi stiger ombord på vores skib og fortsætter rejsen dybere ind i det skovklædte rige. DAG 5 KIZHI Besøg på frilandsmuseet Vi sejler nordpå på Onega-søen, hvor vi ankommer til øen Kizhi i løbet af formiddagen. Som taget ud af et\n7 Beboelsesejendom i Jaroslavl hvor man tydeligt kan se de traditionelle træudskæringer på vinduesrammerne. eventyr ligger de fine gamle træhuse spredt på øen med Forklarelseskirken fra 1714 og sine 22 glimtende kupler i aspetræ. Dette er den eneste kirke i verden udelukkende opført i træ, og derfor på UNESCOs liste over bevaringsværdige steder for eftertiden. Kizhi-øen ligger i nordenden af Onega-søen den næststørste sø i Europa, nær grænsen til Finland. Øen er omgivet af tusinder af mindre øer en af dette mægtige lands fascinerende landskabstyper. Hvad der gør Kizhi speciel, er dens fantastiske samling af træbygninger fra det 18. århundrede, såsom boliger, kapeller, vindmøller og lader, som ikke bare er smukke, men tillige historisk og arkitektonisk betydningsfulde. Den mest interessante bygning på Kizhi er den prægtige Forklarelses-kirke, som i disse år er under renovering som en del af forberedelserne til at fejre dens 300-års jubilæum i På øen findes også den mindre Forbønskirke, som har 9 kupler. Den er p.t. åben for publikum. På Kizhi kan man erfare, hvad der ligger inden for det muliges kunst inden for anvendelse af træstammer til bygninger. Fyrretræer fra fastlandet blev transporteret til øen, hvor stammerne blev skåret og formet til vha. økser. De tilhuggede stammer blev føjet sammen i hjørnerne ved at hugge præcise fordybninger, hvor stammerne mødtes en urgammel praksis, som her var udviklet til et kunstfærdigt håndværk. Et klokketårn blev fremstillet ved anvendelse af den samme metode. DAG 6 GORITSY Kirillo-Belozersky-klosteret Vi ankommer til Goritsy gennem det netværk af floder og søer den Volga- Baltiske kanal består af. Ikke langt fra Goritsy inde i landet ligger klostret Kirillov, der engang har været et af de mange religiøse hovedsæder i denne del af det store rige. Det store fæstningsværk, der i dag huser museer og kirker er omkranset af hvidkalkede mure og har bla. en meget fin samling af ikoner. Tilbage ved landingsstedet i Goritsy kan der købes souvenirs ved de mange boder ned til floden Sheksna eller man kan gå sig en tur i landsbyen, hvor den imødekommende landbefolkning ofte inviterer én indenfor til the. DAG 7 JAROSLAVL Byrundtur Spaso-Preobrazenskiy-klosteret Eliaskirken Den gamle fæstningby Jaroslavl er et godt eksempel på en typisk russisk provinsby denne opkaldt efter Kievfysten Jaroslav den Vise, der på sin færd nordpå i det slaviske rige fik grundlagt byen her i 1010 på bredden af Volga. Senere blev byen underlagt mongolernes kontrol inden det blev annekteret af Ivan d. Grusomme i senmiddlelalderen. På byrundturen skal vi se fæstningen, hvor Frelserklosteret og klokketårnet stadig står. Mest imponerende er dog\n8 Eliaskirken, som er et af de fineste eksempler på russisk barok. Da byen en kort overgang var hovedstad i Rusland tiltrak den de bedste kunstnere fra hele landet, hvilket ses med tydelighed i Eliaskirken. Her får vi en rundvisning i både vinter- og sommerkirken, der med sine smukke ikonostaser må overvælde enhver besøgende. Der bliver også tid på egen hånd i byens centrum, der består af gågader med et par caféer, hvor man kan nyde dagligdagen i denne charmerende by. DAG 8 UGLICH Dimitri Blodskirke - Forklarelseskirken Efter vi har passeret Rybinsk-reservoiret sejler vi videre på Volga og ankommer til den lille by Uglich, der spiller en vigtig rolle i Ruslands sagnomsoundne historie. Den lille, men meget fine Dmitri-blodskirke ligger ved bredden af Volga og er efter sigende det sted, hvor Ivan d. Grusommes 10-årige søn Dmitri blev fundet død i Med sine stjernebestrøede himmelblå kupler er kirken her som taget ud af det russiske eventyr. Ikke langt derfra ligger Forklarelseskirken, hvor der ofte er mulighed for at høre kormusik i kirkerummet, der med sin flotte akustik og overvældende ikonostas gør denne dag til noget ganske særligt. Der bliver også tid til at gå en tur rundt til fods på egen hånd i den lille by inden vi mødes om bord på vores skib. Her kan man f.eks. gå på opdagelse hos de mange urmagere, som sælger de verdensberømte Chaika-ure. Det er især dameure, som sælges og det skyldes måske historien bag navnet Chaika. På russisk betydet det nemlig måge og stammer fra den første kvindelige kosmonaut, Valentina Tereshkova, der brugte Chaika som sit kaldenavn. Man vil da også støde på ure med motiver fra netop russernes storslåede udforskning af universet. DAG 9 MOSKVA Ankomst til Moskva kl byrundtur Det Russiske Statscirkus Moskva er næsten som et land i sig selv, en kolossal storby med omkring 12 mio. indbyggere, som nyder godt af Ruslands blomstrende industri og nyvundne plads i verdensordenen efter Sovjetunionens sammenbrud. Trods et stedse konservativt styre er byen under hastig forandring i disse år. Restauranter og klubber i skarp konkurrence om kunderne, spekulation på det russiske børsmarked, velklædte mænd, der kappes om at eje den nyeste model inden for mobiltelefoner og store biler. Alt på en baggrund af middelalderlige bygninger med spir og gyldne kupler, Stalins neo-gotiske skyskrabere, samt Kremls imposante autoritet, som overskygger alt. Moskva er som intet andet sted. Den er en af Ruslands smukkeste Dimitri Blodskirke i Uglich. Her fandt en af de mange blodige begivenheder i russisk historie sted.\n9 Vasilij-katedralen på Den Røde Plads er et yndet udflugtsmål for og de bolchefarvede kupler er blandt de mest fotograferede i Rusland.\n10 og ældste byer, og i 1918 blev den atter landets hovedstad, efter i et par hundrede år at have været frataget denne titel. Der er en egen rå skønhed over Moskva den er ligesom mere skarptskåren end i mange andre europæiske byer. Byen appellerer imidlertid til mange turister pga. sin lange historie, som åbenbares mange steder. I denne rastløse storstad oplever man smogfyldte trafikpropper, lange gader og avenuer, som er større end de fleste, samt aktiviteter og underholdning 24 timer i døgnet. Man føler sig til tider en smule fortabt og forvirret over al denne hastige aktivitet, men det er dog muligt engang imellem at finde en stille og fredelig krog. Vores byrundtur tager os rundt til de vigtigste seværdigheder og steder, hvor vi får et kaotisk indtryk af den store metropol. Vi skal blandt andet se Frelserkatedralen og gør et stop ved Spurvehøjene, hvor vi har en fantastisk udsigt over byen, hvorefter vi kører rundt i byens forskellige kvarterer. Aftenen byder på en forestilling i det berømte russiske statscirkus, hvis gamle traditioner gennem tiderne har bredt sig til stort set alle andre landes cirkustrupper. En fabelagtig oplevelse at dele med russere i alle aldre, og ofte med indslag vi ellers ikke plejer at se i de europæiske forestillinger. DAG 10 MOSKVA Kreml Den Røde Plads Novodjevitjij-klostret I dag føres vi ind i hjertet af Rusland, nemlig Kreml den store fæstning i den centrale del af Moskva, hvor landets herskere gennem hundreder af år har udøvet sin enorme magt over folket og det store rige. Hvor Skt.Petersborg har været Ruslands kulturelle hovedstad har Moskva været det politiske og religiøse centrum, og de smukke paladser og forgyldte kupler på de mange fabelagtige katedraler er da også en hersker værdig. Vi skal ind at se et par af de smukke katedraler, der med sine ikoner og Den Røde Plads i Moskva med Vasilij-katedralen og Kreml. Vagtskifte ved Lenins Mausoleum på Den Røde Plads. 10\n11 Russiske souvenirs fås alle de steder vi besøger. Måske har du lyst til at købe en Matrioshka-dukke med hjem? sarkofager med landets tsarer giver et storslået indtryk af den slaviske kultur og religion. Vi skal også en tur på den Røde Plads med Vasilij-katedralens bolsjefarvede kupler, Lenins mausolæum og stormagasinet GUM som smukke rammer om den historiske plads. Hvem husker ikke de sovjetiske ledere stående på toppen af Lenins mausolæum ved de store parader? - og den fortærskede floskel om historiens vingesus er her på pladsen mere levende end noget sted. Vi passerer også æresgarden, der står vagt om den evige flamme for de faldne under II. Verdenskrig. Vi kører til Nyjomfru-klostret i udkanten af byen, der blev opført som kulminationen på samlingen af alle fyrstendømmerne under Moskva. Hertil blev også Peter den Stores søster forvist efter sit mislykkedes kup, hvorefter man hængte hendes livvagter og kammerpigerne op uden for hendes vinduer! Et idyllisk sted med en blodig historie meget symbolsk for hele Ruslands historie. Det er ikke så meget klosteret som dets kirkegård, som er af størst interesse. Her ligger en mængde store russiske berømtheder begravet bl.a. forfattere som Tjekhov og Gogol, komponisten Prokofjev og Mikhail Gorbatjovs hustru Raisa, generalsekretær Khrusjtjov og præsident Boris Jeltsin. Vi går en tur på kirkegården, som emmer af russisk historie. Mange har hørt om Moskvas fantastiske metrostationer, og der bliver mulighed for, ved tilkøb af en ekstraudflugt om bord, at komme under jorden og se nogle af de smukkeste. Store haller iklædt marmor, bronzestatuer og farvestrålende mosaikker pryder størstedelen af Moskvas metro, der blev påbegyndt i 1931 og som stadig bliver udvidet. Der er 171 stationer fordelt over 11 linier, som tilsammen befordrer knap 10 mio. passagerer om dagen. 11 DAG 11 MOSKVA Hjemrejse fra Moskva til Danmark I dag er det tid til at tage afsked med Moskva og en fantastisk rejse gennem det store land. Om formiddagen er der tid til at slappe af på skibet inden vi kører mod lufthavnen og stiger ombord på flyet direkte mod Kastrup. Mange uforglemmelige indtryk er pakket med i bagagen, og et nyt syn på det store land i øst giver sig så småt til kende. De grålige farvetoner fra Koldkrigen er afløst af et farvestrålende land krydret med den russiske bjørns lune og godmodighed. Et land med umiskendelige europæiske træk og dog alligevel så langt væk og det kun et par timers flyvetur fra Danmark. Der er denne dag inkluderet morgenmad..\n12 De fleste flodkrydstogtsskibe minder om hinanden, da nærmest alle er bygget på det samme værft i det gamle Østtyskland. PRAKTISKE OPLYSNINGER OM SELLVE KRYDSTOGTSREJSEN I RUSLAND Vores skib er forbeholdt gæster med samme smag og interesse for at rejse. De fleste vil blive henrykte over skibets besætning, der er særligt uddannet til at imødekomme behov fra gæster fra vesten. Skibet har kun udvendige kahytter, der giver et flot udsyn over det landskab vi sejler forbi og alle kahytter er med aircondition og er behageligt indrettet. Restauranten byder på både det internationale og russiske køkken, såvel som specialiteter fra de omgivende regioner - alt sammen serveret i en maritim atmosfære. Grundstenen i køkkenet om bord er lokale fødevarer, som tages om bord undervejs og selvom her ikke er tale om et Michelin-køkken er maden velsmagende og ærligt tilberedt. Der er to barer, en mindre souvenirbutik, underholdningsalon, to restauranter og skønhedssalon. Det er også muligt at få vasket tøj om bord. Festligheder, leg og dans samt underholdning om bord gør det til et mindeværdigt krydstogt. Fra de rummelige saloner til de brede soldæk tilbyder vores flydende hotel en enestående rejse. Skibet har ikke kapacitet til kørestole og er ikke udstyret med elevator. På hvert krydstogt er der statscertificerede guider ombord, som vil fortælle om historie, mytologi og de steder vi går i land, så du kommer hjem med mere end blot en god kulør - du kommer hjem med en større forståelse af Rusland. Desuden følges gruppen også af DaGamas egen dansktalende rejseleder. Ændringer i indhold og program Krydstogtets rejseplan er afhængig af vejret - for eksempel kan en lang periode uden nedbør påvirke vandstanden. I visse tilfælde kan det være nødvendigt at ændre i rejseplanen som et resultat af ændret vandstand eller forsinkelser ved sluser og broer. I meget sjældne tilfælde, hvor en del at flodløbet er lukket, vil vi transportere gæsterne på anden vis, hvilket kan resultere i aflysning af eller ændringer i de planlagte besøg. Vi forbeholder os retten til at ændre i rækkefølgen af de planlagte rejsemål. Ekskursioner på land Ekskursionerne på land giver et overordnet indtryk af de vigtigste seværdigheder i de forskellige byer vi besøger. Der vil også være mulighed for tid på egen hånd. Vi skal bede dig om at afvente klartegn fra skibet inden du går fra borde. Seneste tidspunkt for at være om bord vil blive 12 annonceret dagligt over højttalerne eller i den daglige skibsavis. Da vi er afhængige af slusetider kan vi ikke vente på gæster, der kommer for sent. Faciliteter om bord Om bord på vores skib finder du panoramasalonen, der giver et fremragende udsyn over det passerende landskab. Om aftenen spiller orkestret som regel op til dans, hvor salonen om dagen bliver benyttet til underholdning og foredrag. Visse skibe har derudover mindre saloner til f.eks. læsning eller hygge i mindre grupper. På størstedelen af skibene findes træningsfaciliteter til fri afbenyttelse. På soldækket findes borde og stole samt enkelte liggestole. Af og til vil der også være et lille svømmebassin om bord. Hovedsprogene om bord er som oftest engelsk og tysk, hvilket betyder at alle annonceringer, menuer, daglige programmer mm. vil være på begge disse sprog. Vores danske rejseleder sørger naturligvis for at informationerne også gives på dansk. Alle udflugter for DaGamas gæster vil være med engelsktalende lokale guider samt den danske rejseleder, som også her oversætter al information til dansk.\n13 Betaling om bord Valutaen om bord er Euro og rubler. Drikkevarer og andet købt om bord betales mens skibet ligger ved kaj i Skt. Petersborg og Moskva kontant. Under sejladsen kan man vælge at oprette en regning som skal afregnes ved selve krydstogtets afslutning enten i kontanter eller med kreditkort. Vær opmærksom på at der kan bruges almindeligt VISAkort (dog ikke VISA-Dankort, som skibenes kortterminaler ikke kan læse VISA-Dankort kan dog roligt anvendes i hæveautomater i land), Mastercard, Eurocard og American Express om bord til afregning slut på togtet. I land benyttes udelukkende kontante rubler. Veksling er grundet russisk lovgivning ikke tilladt eller muligt om bord, men rubler kan ofte bestilles i god tid hos din bank eller hos Forex. Vær opmærksom på at din bank eller udsteder af kreditkort af og til opkræver et gebyr for betaling med kreditkort om bord. Undersøg gerne dette med din egen bank inden afrejse. Udflugter bestilt om bord betales kontant direkte til skibets personale i Euro eller rubler. Kahytterne Normalt vil du modtage dit kahytsnummer sammen med afrejsepapirerne ca. en ugen inden afrejse. Der må i enkelte kahytter påregnes en vis støj fra skibets motorer, aircondition og ventilation. Der kan også forekomme støj fra bovskruen når skibet skal igennem sluser og lægger til og fra land. Toiletter og bad i kahytterne er funktionelle, men spartansk indrettet med afløb i gulvet og bruserhovedet som en forlængning af vandhanen. Der er ikke køleskab i kahytten. Drikkevand Da vandet i hanerne kommer fra en større tank om bord på skibet anbefaler vi, at man køber drikkevand på flasker om bord eller i land, men man kan sagtens børste tænder og vaske sig i vandet fra hanerne. Måltider På vores krydstogter er der fuld forplejning. Vi forsøger at bruge lokalt indkøbte varer. På alle skibene i Rusland er morgenmaden en buffet. Frokost vil normalt blive serveret ved bordet og det samme gælder middagen. Måltiderne bliver serveret på et fast klokkeslæt for alle om bord. Hvis du har behov for særlig kost pga. allergier el. lign. bedes du venligst informere køkkenpersonalet om dette straks du kommer om bord. Vores rejseleder hjælper dig gerne. Læge om bord I tilfælde af akut opståede helbredsmæssige problemer er der en læge ombord på skibet med daglig træffetid. Der må påregnes kontant afregning for lægetilsyn og konsultation samt udgifter til medicin købt af lægen om bord eller i land. Vær opmærksom på, at personalet om bord ikke har tilladelse til at udlevere medicin. Hvis du tager receptpligtig medicin, sørg da for at have nok til hele turen. Vi anbefaler at du sørger for rejseforsikring, hvilket også kan tegnes gennem DaGama Travel. Efter hjemkomst til Danmark kan du kontakte dit forsikringsselskab og høre om de vil dække udgiften til lægen. Påklædning Om bord på skibet og på udflugter i land anbefales praktisk og afslappet påklædning. Fodtøj med gummisål er praktisk på skibets dæk, en varm trøje til om aftenen og godt fodtøj til udflugterne i land. Der er ingen formelle retningslinier for påklædning om aftenen til middagen, men almindeligt pænt tøj vil være passende. Husk også at pakke hat, solbriller og overtøj mod vind og vejr. Vær opmærksom på at dække skuldre og knæ ved besøg i kirker og klostre samt at herrerne tager hovedbeklædning af og damerne dækker håret inden disse besøges. 13 Post Der kan købes postkort og frimærker om bord, hvor der også er en postkasse i receptionen. Den bliver tømt ved de større byer vi besøger på vores tur. Priser på frimærker om bord er en smule dyrere end i land. Rygning Det er kun tilladt at ryge udenfor på dækkene. Altså ikke i restauranten, salonerne, kahytterne, på gangene om bord eller andre steder indenfor. Drikkepenge Drikkepenge er ikke inkluderet i rejsens pris. Drikkepenge er en måde at vise sin påskønnelse for god service, men er ganske frivillig. Vi anbefaler dog et beløb, der svarer til 7 om dagen per gæst, der kan lægges i en konvolut ved afslutningen af krydstogtet, og som bliver fordelt mellem hele skibets besætning. Telefon og Der er ikke telefon og adgang til computer om bord på skibet, men du kan ringe hjem fra din egen mobiltelefon ved de byer vi besøger samt på størstedelen af strækningen vi sejler. Vær opmærksom på at der er stor forskel i minutpris alt efter, hvilket selskab du benytter og at sende sms er det billigste. TV Der er ikke TV om bord. Elektronisk udstyr Af sikkerhedsgrunde er elektriske strygejern og lignende ikke tilladt i kahytterne. Der er ikke hårtørrer i kahytterne, så en sådan skal medbringes hjemmefra men ofte kan frisørsalonen være behjælpelig. Der bruges 220 V som herhjemme, og stikkontakterne er udformet som vi kender det hjemmefra. Værdigenstande Der er ingen sikkerhedsboks kahytten, men værdigenstande kan sagtens efterlades i kahytten alligevel. Vi anbefaler at du lader værdigenstande blive om bord under udflugter i land for ikke at friste svage sjæle så som lommetyve.\n14 Visum til Rusland DaGama Travel har valgt at inkludere visum til Rusland i rejsens pris. For at opnå visum til Rusland skal du læse nedenstående vejledning grundigt. 1. Omhyggeligt udfylde det ansøgningsskema til visum til Rusland, som du kan udprinte fra det russiske konsulat i Danmarks hjemmeside: eller få tilsendt ved henvendelse til DaGama Travel efter bestilling af rejsen. Du skal udfylde ét skema for hver rejsende. Ansøgningsskemaet er gratis. Husk at udfylde alle felter. Under pkt. 8 skrives Orthodox Cruise Company. Under pkt. 9 skal du skrive alle byer, som besøges på rejsen. Under pkt. 14 skal du også skrive Orthodox Cruise Company. 2. Alle rejsende skal sende pas, kopi af forsikringspolice, udfyldt visumansøgning, samt et vellignende pasfoto på fotopapir til DaGama Travel. Dette skal ske tidligst 3 måneder før og senest 6 uger inden afrejse. Passet skal være gyldigt mindst 6 måneder efter hjemkomstdato og med mindst to tomme sider. Kopier af pas accepteres ikke på det russiske konsulat. 3. Den offentlige sygesikring dækker ikke i Rusland og du skal derfor tegne en selvstændig rejseforsikring. Du skal også vedlægge en kopi af din forsikringspolice. Tegner du en rejseforsikring gennem DaGama Travel behøver du ikke vedlægge en kopi af policen. Den sørger DaGama Travel for. Har du selv tegnet en rejseforsikring skal du indsende kopien, som skal indeholde navn på forsikringsselskabet, et policenummer samt navn og/eller adresse på den/ de personer, som er dækket af forsikringen. Du behøver således ikke kopiere alle sider i policen, blot den/ de relevante. Ikke maskinlæsbart pas er gyldigt så længe det er gyldigt i ansøgerens land. Det tager normalt ca. 15 arbejdsdage at få behandlet en visumansøgning på det russiske konsulat i København. Pas med visum udleveres i afrejselufthavnen af en repræsentant for DaGama Travel. Hvis du ikke kan undvære dit pas indtil da, er du velkommen til at afhente det på DaGama Travel på bureauets adresse. Hvis DaGama Travel skal fremsende passet til dig skal dette ske anbefalet. I så fald forbeholder DaGama Travel sig ret til at opkræve et gebyr på kr. 150,- i administration og porto. Gæster som flyver fra Århus eller Ålborg vil få passet sendt retur med anbefalet post. Solen står lavt på horisonten over Ladogasøen 14\nStille flyder Volga. 12 dages enestående flodsejlads ad de store russiske floder. Rejse til RUSLAND med\n12 dages enestående flodsejlads ad de store russiske floder Rejse til RUSLAND med Stille flyder Volga1 12 dages enestående flodsejlads ad de store russiske floder Moskva - Uglich - Jaroslavl - Goritsy\nDen røde tulipan 8 dages blomsterkrydstogt i Holland og Belgien\nDen røde tulipan 8 dages blomsterkrydstogt i Holland og Belgien Rejse til HOLLAND & BELGIEN med Den røde tulipan 8 dages blomsterkrydstogt i Holland og Belgien Amsterdam - Dordrecht - Antwerpen - Brügge


Det skal du drikke til risalamanden\nSøren Frank anbefaler fadlagret portvin til den klassiske juledessert.\nTorsdag D. 21. DECEMBER 2017 KL. 08:00\nRIGSHOSPITALETS CENTRALKØKKEN LAVER RISALAMANDE TIL 1.900 MENNESKER.\nPå Noma danser man sig ikke frem til beslutningerne For abonnenter\nHvad spiser de egentlig til jul i udlandet? Syv julemenuer fra alle verdenshjørner For abonnenter


Lån op til 100.000 kr. - bestem selv tilbagebetalingsperioden.\nMed et PrivatLån Plus er der aftalt en fast månedlig ydelse fra begyndelsen, men du kan altid sætte farten op, hvis der bliver plads i økonomien.\nSkru op for afdragene\nEt PrivatLån Plus er som udgangspunkt et fast lån. Der er en fast årlig rente fra 9,9%. Den månedlige ydelse er også fast. Men du kan altid vælge at sætte afdragene op, så du bliver hurtigere gældfri. Du kan til hver en tid sætte afdragene op i en periode, hvis der bliver mere plads i din økonomi. Og så kan du gå tilbage til den ellers aftalte ydelse, når du får behov for det. På den måde kan du tilpasse lånet efter dig og din økonomi.\nFår du en dag så meget plads i økonomien, at du kan indfri resten af lånet, er det også en mulighed. Du kan betale lånet ud, når du vil.\nDisse to muligheder, som gør dig hurtigere gældfri, er begge kvit og frit. Det er helt gratis for dig, og der kommer derfor ikke ekstra gebyrer på af den grund.\nEt PrivatLån Plus er derfor et meget fleksibelt og frit lån, hvor du kan følge planen, som er lagt fra starten, eller du vælge at betale din gæld tilbage noget hurtigere. Det er helt op til dig, og du kan tage beslutningen, når det bliver aktuelt.\nFå tilpas med vejledning\nDER vejleder dig gerne omkring din økonomi og lån. De ser gerne, at du får hjælp til at finansiere det, som betyder noget for dig. Samtidig er det vigtigt, at din daglige økonomi fortsat hænger godt sammen. Derfor vil de gerne hjælpe dig, hvis du er i tvivl om noget. Du kan være i tvivl om, hvilket lån du skal tage, eller om dit formål med lånet er fornuftigt. Her hjælper de gerne.\nDe blander sig dog ikke i, hvad du vil bruge pengene på. De vejleder dig måske, men i sidste ende kan du selv vælge, hvad du vil låne penge til. Det er ikke med i deres overvejelser, når du skal godkendes til at låne.\nDu kan stole på, at du får den rigtige løsning hos DER. Når du har ansøgt, laver de en kreditvurdering, og den kan muligvis vise, at et andet låneprodukt passer til din situation. I så fald vil de foreslå dig denne løsning i stedet for. Så kan du trygt indgå en aftale uden at få udbehagelige overraskelser.\nAdresse: D:E:R A/S, Østre Stationsvej 1-5 5000 Odense C.\nEks: Ved lån på 40.000 kr. over 5 år (60 måneder). Mdl. ydelse fra 907 til 1.228 kr. Fast individuel debitorrente fra 9,90% til 26,08%. ÅOP før skat fra 13,62% til 30,95%. Samlede kreditomkostninger fra 14.409 til 33.655 kr. Samlede tilbagebetaling fra 54.409 til 73.655 kr.\n8 brugere har i dag ansøgt om et lån på moorecredit.com.


Hvornår er man fattig? - Side 3 - Debatten\nIndlægaf Ado » 15. dec 2015, 05:41\nDer kan være så mange andre ting der spiller ind i nævnte situation. Og kald mig naiv, men jeg tror da på, at man virkelig kæmper, når man frivilligt fortæller medierne om sin økonomiske situation.\nJa, en hest er dyr i drift. Men det kunne jo stikke dybere end det. Det kunne jo være, at datteren har lidt under forældrenes skilsmisse og at moderen derfor ikke vil sælge hesten, fordi det er den tryghed og glæde datteren har?\nJeg er med på, at man skal skære ind til benet hvor man kan. Men jeg er samtidig også fortaler for at børn kan bevare noget livskvalitet. Og at sælge en hest er jo ikke det samme som at sælge en bil.\nHmm - jeg kan godt følge mange af jeres argumenter, men jeg er blødsøden på det punkt. Og det skulle bestemt ikke være hesten der afholdt mig fra at give julehjælp til sådan en familie.\nIndlægaf Dikus » 15. dec 2015, 05:52\nAdo skrev: Der kan være så mange andre ting der spiller ind i nævnte situation. Og kald mig naiv, men jeg tror da på, at man virkelig kæmper, når man frivilligt fortæller medierne om sin økonomiske situation.\nSom mor ville jeg ikke have hjerte til at fratage min 11-årige datter sin hest midt i først alvorlig sygdom og senere en konfliktfyldt skilsmisse.\nOg ja. Måske kan den 17-årige få et arbejde og hjælpe til. Men måske skal hun arbejde relativt meget for at tjene relativt lidt, fordi moren får børnepenge, som bruger af pigens frikort - og måske vil det betyde, hun får en ringere skolegang.\nMåske måske. Jeg kan forestille mig mange situationer, hvor jeg ville agere lige som moren. Bortset fra at min yngste søn ville "lide" under, at jeg ikke ville søge julehjælp, men få mit lave rådighedsbeløb til at række. Det har jeg gjort før - og det ville jeg gøre igen.\nJeg anser faktisk min stolthed for at være en svaghed i den henseende - i det sekund, min yngste blev det mindste påvirket af det valg og fik slået skår i sin juleglæde. Altså. Herregud, det er julehjælp. Måske jeg bare skulle hoppe ned fra min hest, hvis jeg var i lignende situation? Men jeg tror ikke, jeg kunne.\nDen der stopklods - tror jeg - er grobunden for manges forargelse. Vi ville ikke selv gøre det.\nIndlægaf DetSorteCirkus » 15. dec 2015, 07:17\nDet er mit indtryk, at der, når vi taler julehjælp, i rigtig mange tilfælde vil kunne findes nuværende eller tidligere ufornuftige dispositioner i de familier, der får støtte. Det kan være forbrugsgæld, rygning, kæledyr, alkohol, for mange børn, osv., så hvis man ikke ønsker at støtte socialt udsatte over en bred kam og herunder altså også den gruppe, der ikke kan tage ansvar for sig selv, hvilket igen kan have mange årsager, er det en god ide at holde sig helt fra denne type velgørenhed.\nFor mig spiller det dog bl.a. ind, at jeg sandelig også ved flere lejligheder har set manglende evne til at tage vare på sig selv andre steder end i underklassen, fx. i form af unge mennesker, der med jævne mellemrum har været afhængige af, at deres forældre kunne bringe deres økonomi på højkant igen, når de sjuskede med den, alt for dyre boligkøb, enøjet forhippethed på at krasse penge til forbrug ind, uanset om konsekvensen så blev stress og et dårligt familieliv, osv. Her vil mange indvende, at det ikke er så slemt, når problemet klares internt i familien, og de offentlige kasser og velgørende puljer derfor ikke belastes, men hvis vi alene taler ufornuft og dårlige valg, kan jeg ikke se forskellen.\nIndlægaf Akehurst2 » 15. dec 2015, 08:33\nI forhold til det med hesten, der er det ikke det, at hun har den eller har prioriteret at beholde den, eller hvordan det indvirker på lillebroren, der kan få mig til at reagere.\nDet er de, at hun kalder sig fattig. Man er fandme ikke fattig, hvis man har en hest.\nMan kan have få penge til overs, fordi man bruger dem på hesten, men man er ikke fattig.\nIndlægaf Madam Pomfrey » 15. dec 2015, 08:49\nDD_81 skrev: Jeg er helt enig... Mange af dem jeg opleve give udtryk for at have få midler, er de der har svært ved at styre impulser og derved lever over evne. Det er ofte nogle der forventer at få, af samfundet, har den holdning at nogle da bør tage sig af dem, sørge for dem, rette op på det.\nMen jeg synes nu også jeg har oplevet mennesker, der ufrivilligt og uheldigt, er havnet i en skidt situation, og hvor de efter bedste evne forsøger og også ofte formår at få pengene til at slå til, og for hvem f.x. julehjælpen vitterligt er en stor glæde og luksus i en stram hverdag.\nJeg indrømmer gerne at jeg har rynket på næsen af folk...\njeg har været i mødregruppe med en, flere gange købte hun kager af mig til 300 kr til børns fødselsdage, børnene fik fødselsdagsgaver til 1000 kr, den yngste har altid mærketøj, f.x. fuldt vinteroutfit i Hummel, købt nyt - til fuld pris. De har bil der har en 6-7 år på bagen, de har købt en stor dyr massagestol til 30.000 kr, de tager årligt på charter - i lavsæsonen hvor det self. er billigt, osv. osv osv.\nOg så kan kan se hende skrive på div. opslag i f.x. facebookgrupper "gives væk til udsatte" - og poste billeder fra et juletræs arrangement for familier med få midler.\nSå bliver man bare lidt træt i masken, jeg kan virkeligt ikke se at de er udsatte, jeg ved da godt at de ikke har verdens højeste indtægt, men fattige er de altså ikke.\nHvis familien ingen økonomisk sans har, og det virker ikke sådan, når de køber massagestol til 30.000 og render til juletræsfest for mindrebemidlede, tvivler jeg på, at de har sparet en disse op til alle de ting, du nævner her. Kunne det tænkes, at der er blevet optaget komplet hul-i-hovedet-forbrugslån, som nu har smadret familiens økonomi endegyldigt, ok indtægter eller ej?\nJeg kan i hvert fald godt undre mig over, at de vurderes så trængende, at de er kvalificerede til julehjælp, hvis forældrene er i arbejde, og sådan læser jeg dit indlæg, men jeg tror såmænd godt, at familien kan være endt som (selvforskyldt) fattige, hvilket egentlig åbner for en anden diskussion, nemlig om hvorvidt dem, der selv har smadret et egentlig ok udgangspunkt, er kvalificerede til hjælp.\nJeg er ikke af det indtryk af de er forbrugslånstyperne, overhoved, de kan godt finde ud af at spare sammen, men de kan også godt lide luksus\nDe virker faktisk udadtil meget fornuftige, og er virkeligt søde og rare, glade mennesker, og gavmilde.\nManden er periodisk i job, oftest uden! - han er forholdsvis gammel.\nHun er vist på kontanthjælp, har fået afslag på ansøgning om førtidspension, årsagen kender jeg ikke helt, vist noget psykisk og fysisk.\nInden da har hun mange år fået tabt arbejdsfortjeneste pga. ældre børn med diagnoser.\nJeg tror den lave indkomst hænger sammen med at hun tænker sig ind i "dem med få midler" - og følelsen er jo, som andre i tråden nævner, reel nok, følelsen af at være fattig, at have lidt til rådighed, og der er da mange der har mere end dem.\nMen det står bare i så skarp kontrast til det liv hun også fremviser i form af tekst og billeder.\nIndlægaf DetSorteCirkus » 15. dec 2015, 09:28\nDD_81 skrev: Jeg er ikke af det indtryk af de er forbrugslånstyperne, overhoved, de kan godt finde ud af at spare sammen, men de kan også godt lide luksus\nSådan noget virker umiddelbart usympatisk på mig, for de ville jo godt kunne klare julen selv, siden de er gode til at spare op, og lige nu optager de pladsen for værdigt trængende. Samtidig finder jeg det også umådeligt trist, at man opfatter sig selv som udsat uden at være det. Det siger noget om deres selvbillede og kunne også være en af grundene til moderens behov for at flashe dyre kager og dyrt børnetøj.\nIndlægaf DetSorteCirkus » 15. dec 2015, 09:34\nAkehurst2 skrev: I forhold til det med hesten, der er det ikke det, at hun har den eller har prioriteret at beholde den, eller hvordan det indvirker på lillebroren, der kan få mig til at reagere.\nDet undrer mig af samme grund, at hun stiller op til interview.\nJeg ville have afslået med henvisning til, at min situation er for atypisk til formålet, og så fordi jeg ville kunne gennemskue, at journalisten ønskede at udstille mig pga. det med hesten, men det er jo nok lige præcis den indsigt, der ofte mangler, når de her artikler bliver skabt\nIndlægaf Hunkat » 15. dec 2015, 09:40\nOg den manglende evne til at uddybe hvorfor man har hest, som i eksemplet med privatskolen osv. Hvis svaret bare er "jamen det synes jeg altså, tihi" så bliver man også misforstået næsten helt automatisk\nIndlægaf Akehurst2 » 15. dec 2015, 09:50\nOg så er det jo ok det med at hun har jo ikke ret mange penge, så hun føler sig fattig, og hun føler, det har været den rigtige prioritering at beholde hesten (hvilket også kan være rigtigt), så hun føler ikke, hun har gjort noget forkert ved at søge om julehjælp og fortælle om det.\nEn hel masse følelser og ikke så meget noget med et objektivt syn på udgifter, indtægter, valg og prioriteringer. Men sådan er det jo oftest i de artikler om julehjælp. Langt størstedelen kunne da have gjort tingene anderledes, men det gjorde de så ikke og det er jo svært at gøre tingene anderledes med tilbagevirkende kraft.\nIndlægaf DetSorteCirkus » 15. dec 2015, 10:08\nDet, der efter min mening gør denne sag ekstra dum ift. fokus på julehjælp generelt, er, at moderen faktisk ville kunne gøre tingene anderledes og realisere en værdi (hesten) og straks opnå en markant bedre økonomi, hvorimod fx. en forbrugsgæld ikke kan tilbageføres.\nIndlægaf Akehurst2 » 15. dec 2015, 20:44\npolavyk skrev: Jeg så Mattias Thesfaye havde postet (på facebook) et svar fra nogle bekendte, der takkede nej til at deltage i et interview om at blive ramt af de nye indgreb. De følte sig for sårbare og orkede det ikke. Så var der et menneske, der spurgte, hvorfor journalister eller andre ikke bare satte sig ned og "lavede" nogle fiktive familier og viste konsekvensen af indgrebene nu, om ½ år osv.\nOg det er jo i virkeligheden det aller ærgerligste i denne debat; vi får altid de "dumme" eksempler. For de andre melder sig ikke! Hvor ville det være skønt, hvis journalisterne trådte i karakter.\nMen de "dumme sager" er jo også interessante, for det viser meget om, at fattigdom for nogen er meget mere en følelse end noget andet.\nLidt som sagen med Carina i sin tid, hvor hun jo også fastholdt, at hun var fattig, selvom hun beviseligt havde en indtægt, der kunne matche folk i lavtlønsarbejde, og hvor det viste noget om, at nogen også har et helt skævt billede af, hvad andre har og om man egentlig er så meget værre stillet.\nMen når man ser, hvordan folk bliver oversvømmet af kritik, hvis de stiller sig frem og kalder sig fattige, så forstår jeg godt, lysten til at stå fem og beskeden. Man må jo forvente, at der så prompte er nogen, der finder din Facebook-profil og konstaterer at du har iPhone/tatoveringer/ryger/har hund eller hvad det nu måtte være og stiller dig til offentligt regnskab for dit liv og dine valg. Det gad jeg i hvert fald ikke.\nIndlægaf Krølle » 15. dec 2015, 21:42\nVar der tale om en hund, kat eller andet "fælles dyr", der var relativt billigt i drift, ville jeg sagtens kunne forstå prioriteringen. Kæden hopper for mig af, når der er tale om så dyrt et dyr, der (indirekte) går udover sønnen og alene kommer datteren til gode - navnlig når det ikke ville være modbydeligt at bede en 17-årig om selv at bidrage til udgifterne.\nFor de af jer, der måske ikke har en ide om, hvor store udgifter, vi taler om, kan jeg afsløre, at jeg bruger 2.000/mdr. på faste udgifter til en pony, der vel at mærke går ude 24/7 og ikke har nogen form for luksus (eller - det har hun, men det kommer udover de 2.000, som er den helt skrabede model). Til sammenligning kan du få halvpart på en hest for ca. 400-500/mdr., hvor du oftest kan ride mere end de fleste kan nå på en uge. Selvfølgelig er det ikke "barndomsponyen", men ønsker man at beholde den, må datteren selv på banen og bidrage. Yde og nyde og sådan noget. Det virker på mig helt vild at bruge halvdelen af familiens skrabede rådighedsbeløb på en hest, der kun tilgodeser et af børnene, når det har så grelle konsekvenser for deres hverdag.\nIndlægaf Krølle » 15. dec 2015, 21:46\nFor øvrigt er jeg fløjtende ligeglad med, om hun får julehjælp. Kan det give ungerne en bedre jul, er jeg all for it. Det jeg stejler over er, at hun ofrer en 11-årigs adgang til et "normalt" børneliv for en næsten-voksens hest. Jeg elsker min tykke pony og ville realisere min skosamling (hvilket ikke siger så lidt) og samle flasker, før jeg ville acceptere at måtte gå af med hende, så jeg kan sagtens forstå følelserne omkring det at have dyr - men netop derfor tror jeg også, en 17-årig kan bidrage, hvis det betyder så meget for hende.\nIndlægaf Wizzze » 15. dec 2015, 22:04\nNu har jeg læst artiklen på EB og de andre julehjælpshistorier derinde. De indeholder jo ikke ret meget fakta ud over en masse sygdomshistorik, men intet om hvad de enkelte familier har af indtægt, eller hvordan de bruger deres penge, så det er meget svært at udtale sig om fattigdom eller ej.\nIndlægaf DetSorteCirkus » 15. dec 2015, 22:09